alexandrainst/scandi-wiki huggingface dataset:
Den olympiske hymnen

Den olympiske hymnen er ein kor-kantate skriven for Dei 1. olympiske leikane og sidan 1958 rekna som den offisielle songen for Dei olympiske leikane.

Hymnen vart skriven til Dei første olympiske leikane som vart arrangerte i Aten 1896, med tekst av Kostís Palamás og melodi av Spyrídon Samáras.  Hymnen vart framført under opningsseremonien. 

Arrangørar av seinare olympiske leikar har framført andre tilsvarande songar, men etter 1960 har dette verket vore offisiell OL-hymne.

Til vinter-OL 1994 på Lillehammer vart den olympiske hymnen omsett til norsk av Halldis Moren Vesaas. Hymnen vart sungen av Sissel Kyrkjebø under opningsseremonien til musikk arrangert av Frode Thingnæs framført av Forsvarets representasjonsorkester.

Kjelder
 Maihaugen: Den olympiske hymne

OL-songar
Hymnen
Maiken Caspersen Falla

Maiken Caspersen Falla () er ein norsk langrennsløpar som representerer Gjerdrum Idrettslag. Ho vart olympisk meister i sprintøvinga under vinter-OL 2014 i Sotsji og tok bronsemedaljen i same øvinga i Ski-VM 2015. Falla har to NM-medaljar i sprint og har kome blant dei seks beste i verdscupen to gongar.

Aktiv
Falla debuterte i verdscupen den 29. november 2008 på sprinten i Kuusamo. Ho vart nummer 22, men ein månad seinare tok ho ei overraskande tredjeplass på sprinten i Düsseldorf, bak Petra Majdič og Natalja Matvejeva. Falla og makkeren Celine Brun-Lie gjekk dagen etter inn til ein andreplass på sprintstafetten. Falla gjekk ankeretappen, og vart berre slått med to tidelar av Matvejeva.

Falla, som då representerte Lørenskog Skiklubb, tok si første NM-medalje på sprinten i NM på ski 2009, ein sølvmedalje bak Celine Brun-Lie. Falla tok bronse i klassisk sprint året etter.

I 2009/10-sesongen opna ho med ein 6. plass i verdscuprennet i klassisk sprint i [Kuusamo, den andre finaleplass hennar i verdscupen. Saman med Brun-Lie vart det tredjeplass i sprintstafetten i Düsseldorf i desember.

Falla deltok under vinterleikane 2014 i sprintøvinga, der ho gjekk heilt til topps framom landsmannen Ingvild Østberg.

Bakgrunnsstoff 

Artikkel i Adresseavisa om første pallplasseringa hennar i Düsseldorf 
Artikkel og video frå sprinten i Düsseldorf (på www.nrksport.no)
 

Norske langrennsløparar
Verdsmeistrar i langrenn
Noregsmeistrar i langrenn
Kongepokalvinnarar i skiidrett
Olympiske meistrar for Noreg
Olympiske sølvmedaljevinnarar for Noreg
Olympiske bronsemedaljevinnarar for Noreg
Norske deltakarar under vinter-OL 2010
Langrennsløparar under vinter-OL 2010
Medaljevinnarar under vinter-OL 2014
Norske deltakarar under vinter-OL 2014
Langrennsløparar under vinter-OL 2014
Medaljevinnarar under vinter-OL 2018
Norske deltakarar under vinter-OL 2018
Langrennsløparar under vinter-OL 2018
Norske deltakarar under vinter-OL 2022
Langrennsløparar under vinter-OL 2022
Deltakarar under Ski-VM 2015
Folk frå Fet
Kerrera

Kerrera (skotsk-gælisk Cearrara, norrønt Kjarbarey) er ei øy i Indre Hebridane i Skottland, nær byen Oban. I 2005 hadde øya om lag 35 innbyggjarar. Det går passasjerbåt til fastlandet ved Gallanach Road.

Øya er kjend for ruinane av Gylen Castle frå 1582. Det var òg staden der Aleksander II av Skottland døydde i 1249. Det høgaste punktet på øya er Carn Breugach på 189 meter over havet. Det meste av øya er eigd av McDougall-familien frå Dunollie, som er etterkomarar etter den skotske prinsen Somerled.

Hovudnæringa på øya er jordbruk (sau og Highland-kveg) og turisme. Det ligg ein kafe sør på øya nær Gylen Castle. Sjølve slottet har nyleg vorte restaurert og er i dag ope for publikum.

Galleri

Kjelder 
Denne artikkelen bygger på «Kerrera» frå ,  den 15. februar 2010.  
 

Øyar i Indre Hebridane
Geografi i Argyll and Bute
Stadnamn av norrønt opphav i Skottland
Ann Kristin Flatland

Ann Kristin Flatland () er ein norsk skiskyttar frå Oslo som representerer Vik Idrettslag.

Ann Kristin Flatland debuterte i verdscupen i 2003 i finske Kontiolax, der ho kom på 56. plass på sprinten. Alt i den andre konkurransehelga av sesongen, i Hochfilzen, debuterte Flatland på det norske stafettlaget som gjekk i mål på ein femte plass. Hennar beste individuelle plassering i verdscupen per 2010 er to tredjeplasser frå sprinten i Oberhof og frå jaktstarten i Anterselva i sesongen 2009/10. 

Ho representerte Noreg under VM 2005 i Hochfilzen, og oppnådde en 22. plass på sprinten og 37. plass i jaktstarten. Under VM i Anterselva 2007 tok ho ein femteplass på sprinten. Under vinter-OL 2010 representerer ho igjen Noreg.

Kjelder
 Statistikk hjå Biathlonworld 
 Flatland klar for VM 

Norske skiskyttarar
Verdsmeistrar i skiskyting
Noregsmeistrar i skiskyting
Olympiske bronsemedaljevinnarar for Noreg
Norske deltakarar under vinter-OL 2010
Skiskyttarar under vinter-OL 2010
Medaljevinnarar under vinter-OL 2014
Norske deltakarar under vinter-OL 2014
Skiskyttarar under vinter-OL 2014
Folk frå Vik
Folk frå Oslo
Kristian Forsberg

Kristian Forsberg () er ein norsk ishockeyspelar frå Oslo. Per 2010 spela han forward for den svenske eliteserieklubben Modo. Han kom frå Storhamar Dragons før 2009/2010-sesongen.

Bakgrunnsstoff 
 Spelarens profil hjå Storhamar Dragons.no
 

Norske ishockeyspelarar
Norske deltakarar under vinter-OL 2010
Ishockeyspelarar under vinter-OL 2010
Norske deltakarar under vinter-OL 2014
Ishockeyspelarar under vinter-OL 2014
Norske deltakarar under vinter-OL 2018
Ishockeyspelarar under vinter-OL 2018
Ishockeyspelarar for Storhamar Hockey
Ishockeyspelarar for Furuset
Ishockeyspelarar for Stavanger Oilers
Idrettsutøvarar frå Oslo
Lady's Rock

Lady's Rock er eit skjer sørvest for Lismore i Indre Hebridane i Skottland. Det ligg under vatn ved høgvatn og har ei fyrlykt. Eilean Musdile ligg i nordaust ved sidan av Lismore.

Soge
Lady's Rock har fått namnet sitt frå Lady Catherine Campbell, syster til jarlen av Argyll, som var gift med Leachlean Cattanach, leiaren av klanen Maclean. Ein gong rundt 1500-talet skal han av uklare grunnar ha ønskt å kvitta seg med kona si. Han rodde ho ut til skjeret ei natt ved lågvatn, og etterlét ho der for å døy. Dagen etter såg han mot øya frå Duart Castle og såg ikkje teikn til liv. Han sendte derfor melding til jarlen ved Inveraray Castle om at syster hans var forsvunne på sjøen. 

Då Leachlean neste gong kom til Inveraray for å møta jarlen av Argyll, sat Lady Catherine og venta på han. Ho hadde vorte redda frå skjeret same kvelden av ein fiskarbåt. Det vart ikkje sagt eit ord om hendinga under vitjinga. Jarlen hindra nokre av klansmennene sine frå å leggja hand på Leachlan, og han fekk lov å reisa heim. Nokre år seinare skal han ha vorten myrda i senga si i Edinburgh av Sir John Campbell av Calder, den andre broren til Lady Catherine.

Hendinga har gjeve opphav til diktet «Glenara» av Thomas Campbell.

Forlis
Skjeret har vore opphav til fleire forlis, som skonnerten «Rhind» i 1851, ketsjen «Celerity» i 1858 og  dampskipa «Mountaineer» i 1889 og «Clydesdale» i 1905.

Kjelder 
Denne artikkelen bygger på «Lady's Rock» frå ,  den 15. februar 2010. 
 oppgav desse kjeldene: 
 Murray, W.H. (1977) The Companion Guide to the West Highlands of Scotland. London. Collins.

Øyar i Indre Hebridane 
Skotske soger 
Stader kalla opp etter personar 
Stadnamn av engelsk opphav
Anders Bastiansen

Anders Bastiansen () er ein norsk ishockeyspelar frå Oslo. Per 2009 spela han for svenske  Färjestads BK. Bastiansen representerte Noreg i VM i ishockey 2006 og VM i ishockey 2009. Han representerte Noreg under Vinter-OL 2010 i Vancouver, Vinter-OL 2014 og Vinter-OL 2018.

Kjelder 

 

Norske ishockeyspelarar
Norske deltakarar under vinter-OL 2010
Ishockeyspelarar under vinter-OL 2010
Norske deltakarar under vinter-OL 2014
Ishockeyspelarar under vinter-OL 2014
Norske deltakarar under vinter-OL 2018
Ishockeyspelarar under vinter-OL 2018
Idrettsutøvarar frå Oslo
Seth Wescott

Seth Wescott () er ein snøbrettkøyrar frå Nord-Carolina i USA. Wescott har delteke i to vinter-OL, i 2006 og 2010, og har ein olympisk gullmedalje frå kvar av dei i snowboardcross.

Bakgrunnsstoff 

Seth Wescott Offisiell heimeside

USA-amerikanske snøbrettkøyrarar
Olympiske meistrar for USA
Medaljevinnarar under vinter-OL 2006
USA-amerikanske deltakarar under vinter-OL 2006
Snøbrettkøyrarar under vinter-OL 2006
Medaljevinnarar under vinter-OL 2010
USA-amerikanske deltakarar under vinter-OL 2010
Snøbrettkøyrarar under vinter-OL 2010
Folk frå Nord-Carolina
Mike Robertson

Mike Robertson ()  er ein canadisk snøbrettkøyrar som held til i Edmonton i Alberta. Robertson representerte Canada I Vinter-OL 2010 der han hamna på andreplass i snøowboardcross.

Referansar

Bakgrunnsstoff 
 CTV Olympic profil
 Canada Snowboard profil 

Canadiske snøbrettkøyrarar
Olympiske sølvmedaljevinnarar for Canada
Medaljevinnarar under vinter-OL 2010
Canadiske deltakarar under vinter-OL 2010
Snøbrettkøyrarar under vinter-OL 2010
Tony Ramoin

Tony Ramoin () er ein fransk snøbrettkøyrar. Han representerte Frankrike under Vinter-OL 2010, der han hamna på ein tredjeplass i snowboardcross.

Bakgrunnsstoff 
 

Franske snøbrettkøyrarar 
Olympiske bronsemedaljevinnarar for Frankrike 
Medaljevinnarar under vinter-OL 2010
Franske deltakarar under vinter-OL 2010
Snøbrettkøyrarar under vinter-OL 2010 
Franske deltakarar under vinter-OL 2014
Snøbrettkøyrarar under vinter-OL 2014
Dan Jansen

Dan Jansen () er ein tidlegare skøyteløpar frå  West Allis i Wisconsin i USA. 

Før OL 1988 i Calgary var Jansen blant gullfavorittane på 500 og 1000 meter. Nokre timar før starten på 500-meteren fekk Jansen ein telefon med beskjed om at søstera hans var i ferd med å døy av leukemi. Nokre få timar etter at han hadde snakka med søstera, fekk han beskjeden om at ho var død. Same kvelden fall Dan Jansen under 500-meterløpet, og seinare i leikane fall han igjen på 1000 meter.

Under OL i Albertville 1992 var Dan Jansen igjen favoritt. Året før hadde han sett verdsrekord på 500 meter. Men også dette OL vart mislykka, med ein fjerdeplass på 500 meter og 26. plass på 1000 meter.

OL på Lillehammer i 1994 skulle bli Jansens siste sjanse til å vinne ein olympisk medalje. Mellom 1992 og 1994 var Jansen den einaste som hadde gått 500 meter under 36 sekund, ein prestasjon han hadde gjenteke fire gonger. På Lillehammer kom Dan Jansen på ein åttandeplass på 500 meter, og det såg ut til at han skulle bli utan olympisk medalje. På 1000 meter, fekk Jansen endeleg revansj og tok gull og sette ny verdsrekord. Medaljen dedikerte han til den avdøde søstera si. Dan Jansen vart innlemma i United States Olympic Hall of Fame i 2004.

Bakgrunnsstoff 
Biografi fra ESPN Classic
The Dan Jansen foundation

Skeiseløparar frå USA
Verdsmeistrar i lengdeløp på skeiser – Sprint
Olympiske meistrar for USA
Olympiske meistrar i lengdeløp på skeiser
USA-amerikanske deltakarar under vinter-OL 1984
Skeiseløparar under vinter-OL 1984
USA-amerikanske deltakarar under vinter-OL 1988
Skeiseløparar under vinter-OL 1988
USA-amerikanske deltakarar under vinter-OL 1992
Skeiseløparar under vinter-OL 1992
Medaljevinnarar under vinter-OL 1994
USA-amerikanske deltakarar under vinter-OL 1994
Skeiseløparar under vinter-OL 1994
Folk frå Wisconsin
Egil Olsen

Egil Roger Olsen, kjend som Drillo () er ein tidlegare landslagsspelar i fotball og den mest suksessrike trenaren til det norske herrelandslaget. Han har òg vore landslagstrenar for Irak.

Norske fotballspelarar
Norske fotballtrenarar
Folk frå Fredrikstad
Gro Kvinlog

Gro Kvinlog () er ein norsk freestyleutøvar som representerer Hemsedal IL. I 2005 kom ho på ein sjuandeplass i VM i skicross i Finland. 

I 2010 representerte ho Noreg for første gong i OL, 33 år gammal. Ho deltok i skicross under vinter-OL 2010.

Referansar

Bakgrunnsstoff 
Profil hjå FIS 
Profil hjå Vancouver2010.com
Intervju i Hallingdølen, 29.01.10 

Norske freestylekøyrarar
Norske deltakarar under vinter-OL 2010
Freestylekøyrarar under vinter-OL 2010
Folk frå Hemsedal
Hamsunsenteret

Hamsunsenteret på Presteid i Hamarøy er eit kultursenter som har til formål å presentere livet og forfattarskapet til nobelprisvinnaren Knut Hamsun. Hamsunsenteret vert drive av Nordlandsmuseet. Byggherre for Hamsunsenteret var Nordland fylkeskommune. 

Ideen om å etablere eit Hamsunsenter på Hamarøy vart lansert sist på 1980-talet. Frå rundt 1980 hadde det lokalt vore arbeidd for å profilere Hamsund og Hamarøy som staden der Knut Pedersen, seinare Knut Hamsun, voks opp. Det har vore arrangert Hamsundagar med sterk litterturfagleg profil annakvart år, og barndomsheimen hans på Hamsund har fungert som eit lite museum. Saman etablerte Hamarøy kommune og Nordland fylkeskommune eit aksjeselskap som skulle arbeide for å realisere målet om eit internasjonalt Hamsunsenter.

Senteret er teikna av den amerikanske arkitekten Steven Holl og stod ferdig 4. august 2009. Etter opninga vart tårnbygget stengt for publikum; det vart gjenopna i juni 2010 med ei stor utstilling om Knut Hamsun og forfattarskapen hans. Senteret har no full heilårsdrift. Direktør for Hamsunsenteret er Bodil Børset. 

Kostnadene ved bygging av senteret var 142 millionar kroner, 22 millionar meir enn budsjettert. Byggeleiinga har fått sterk kritikk frå opposisjonen i fylkestinget. 

Hamsunsenteret vart heidra med Petter Dass-medaljen i 2010 som ei oppmuntring og støtte i den store oppgåva dei har framfor seg for å gje Knut Hamsun og Hamsunsenteret den posisjonen dei fortener i norsk kulturliv. Hamsunsenteret har også fått fleire nasjonale og internasjonale arkitekturprisar, og i 2011 fekk Hamsunsenteret Statens Byggeskikkpris.

Referansar

Bakgrunnsstoff 
 Bilete frå NRK
 Mediearkiv frå Hamsunsenteret

 Hamsunsenteret sin ofisielle nettstad
 Steven Holl Architects
 Hamarøy Kommune

Knut Hamsun
Byggverk i Hamarøy
Kultur i Hamarøy
Museum i Nordland
Skipingar i 2009
Houens fonds diplom
Citius, altius, fortius

Citius, altius, fortius – latin for  «raskare, høgare, sterkare» – er det offisielle valspråket for dei olympiske leikane. 

Pierre de Coubertin lanserte dette mottoet for den internasjonale olympiske komiteen I 1894.  Det vart introdusert som offisielt OL-valspråk til sommarleikane i 1924.  

Olympiske leikar
Latinske ord og uttrykk
Lampay

Lampay er ei busetnadslaus tidvassøy i Loch Dunvegan, utanfor nordvestkysten av Skye i Skottland.

Mellom Lampay og Skye ligg det vesle sundet An Doirneil. Ho ligg ikkje langt frå Claigan. Øya er dobbelt så stor ved lågvatn som ved høgvatn. Lampay ligg òg sør for Isay.

Kjelder
Denne artikkelen bygger på «Lampay» frå ,  den 16. februar 2010.  
 

Øyar i Indre Hebridane
Tidvassøyar i Skottland
Kvenvær kommune

Sjå også tettstaden Kvenvær.

Kvenvær er ein tidlegare kommune på øya Hitra i Sør-Trøndelag. Kommunen var ein del av Hitra formannskapsdistrikt då dette blei oppretta i 1837, og som då omfatta dei noverande Hitra kommune og Frøya kommune. 1. januar 1877 blei Frøya utskild som eigen kommune. Kvenvær blei skild ut frå Hitra 1. januar 1913. Kvenvær hadde då 1.157 innbyggjarar.

1. januar 1964 blei Kvenvær slått saman med Fillan kommune, Hitra kommune og Sandstad kommune til den nye Hitra kommune. Kvenvær hadde ved samanslåinga 840 innbyggjarar.

Tidlegare kommunar i Sør-Trøndelag
Historie i Hitra
Geografi i Hitra
Norske kommunar skipa i 1913
Norske kommunar nedlagde i 1964
Fiskevær i Trøndelag
Marte Høie Gjefsen

Marte Høie Gjefsen () er ein norsk freestyleutøvar frå Lillehammer. Ho representerer Lillehammer Skiklubb. 

Gjefsen fekk NM-gull i frestylegreina skicross i 2009. I 2010 deltok ho i sitt første OL, då ho konkurrerte i skicross under vinter-OL 2010.

Referansar

Bakgrunnsstoff 
 Profil hjå FIS
 

Norske freestylekøyrarar
Norske deltakarar under vinter-OL 2010
Freestylekøyrarar under vinter-OL 2010
Norske deltakarar under vinter-OL 2014
Freestylekøyrarar under vinter-OL 2014
Folk frå Lillehammer
Tidvassøy

Ei tidvassøy er eit stykke land som er forbunde til fastlandet ved lågvatn og som er ei øy ved høgvatn. Mange tidvassøyar har vore heilage stader, som Lindisfarne i Northumberland, St Michael's Mount i Cornwall og Mont Saint Michel med benediktinarklosteret i Normandie. Mange av dei har hatt festningar, sidan dei har vore lette å forsvare.

Tidvassøyar

Asia
Jindo og Modo sørvest i Sør-Korea

Amerika

Canada
Minister's Island i New Brunswick i Canada
Micou's Island i St. Margarets Bay i Nova Scotia i Canada

USA
Bar Island i Maine
High Island i New York
 Long Point Island i Harpswell i Maine
Cana Island Lighthouse i Wisconsin
Battery Point Light i California
Camano Island i Puget Sound i Washington

Europa

Frankrike
Mont Saint Michel i Normandie i Frankrike
Île de Noirmoutier i Vendée i Frankrike

Tyskland/Danmark
 Halligen i Dei nordfrisiske øyane, Tyskland/Danmark
 Mandø på vestkysten av Danmark.

Irland
 Omey Island i Connemara i County Galway i Connacht
 Coney Island nær Rosses Point i County Sligo

Storbritannia

Baleshare i Ytre Hebridane i Skottland
Brough of Birsay i Orknøyane i Skottland
Burgh Island i Devon i England
Chapel Island i Cumbria i England
Cramond Island i Edinburgh i Skottland
Davaar Island bær Campbeltown på Kintyrehalvøya i Skottland
Erraid utanfor Isle of Mull i Skottland
Gugh i Scillyøyane i Great Britain 
Hilbre Island i River Dee-estuaret mellom Nord-Wales og den engelske Wirralhalvøya
Llanddwyn Island utanfor Anglesey i Nord-Wales
Lindisfarne i Northumberland i England
Northey Island i Essex i England
Oronsay i Indre Hebridane i Skottland
Osea Island i Essex i England
Rough Island utanfor Rockcliffe i Dumfries & Galloway i Skottland
Sheep Island i Cumbria i England
St Michael's Mount i Cornwall i Great Britain
St Mary's Island i North Tyneside i England
Sully Island i Vale of Glamorgan i Wales
Worm's Head utanfor Gower i Wales

Kroneigedomar
Lihou ved Guernsey, ei av Kanaløyane

Sjå òg
Øy
Holme

Kjelder
Denne artikkelen bygger på «Tidal island» frå ,  den 16. februar 2010.  
 

Øyar
Tidvatn
Tord Asle Gjerdalen

Tord Asle Gjerdalen () er ein norsk langrennsløpar. Han går for klubben Holeværingen. Gjerdalen har ein fjerdeplass frå Tour de Ski 2007/08 som beste resultat.

Bakgrunnsstoff 

 

Norske langrennsløparar
Verdsmeistrar i langrenn
Noregsmeistrar i langrenn
Norske deltakarar under vinter-OL 2006
Langrennsløparar under vinter-OL 2006
Norske deltakarar under vinter-OL 2010
Langrennsløparar under vinter-OL 2010
Norske deltakarar under vinter-OL 2014
Langrennsløparar under vinter-OL 2014
Folk frå Hole
Pål Grotnes

Pål Grotnes () er ein norsk ishockeyspelar frå Lørenskog som er spelar som målvakt hjå Stjernen Hockey og Noregs herrelandslag i ishockey. Under verdsmeisterskapet i ishockey i 2008, vart Grotnes kalla "the Carpenter" av den kanadiske pressa, etter at dei oppdaga at han jobba som snikkar ved sida av ishockeykarriera.

Referansar

Bakgrunnsstoff 
 

Norske ishockeyspelarar
Norske deltakarar under vinter-OL 2010
Ishockeyspelarar under vinter-OL 2010
Ishockeyspelarar for IK Comet Halden
Ishockeyspelarar for Stjernen
Folk frå Lørenskog
Johnny Hide

Johnny Palmar Hide () er ein norsk pop-musikar frå Gjerdsvika på Sunnmøre. Han starta opp bandet Number Seven Deli på starten av 1990-talet. Han deltok i Melodi Grand Prix 2010, og klarte å kome til sistesjansen, men vart slått ut der.

Melodi Grand Prix-deltakarar
Norske musikarar
Folk frå Sande i Møre og Romsdal
Lismore i Skottland

Lismore (skotsk-gælisk Lios Mòr) er ei øy i Indre Hebridane i Skottland som er delvis gælisk-talande. Ho er ei frodig, lågtliggande øy som ein gong var eit stort senter for keltisk kristendom med eit kloster grunnlagt av St. Moluag og sete for biskopen av Argyll.

Geografi
Lismore ligg i Loch Linnhe, nordaust for Mull i Argyll and Bute. Nesten heile øya består av dalradisk kalkstein, og har eit rikt jordsmonn med mykje tre og kratt.

Øya har to båtsamband til fastlandet, ei bilferje til Oban og ei passasjerferje frå nordenden av øya til Port Appin.  

Lismore fyr, bygt av Robert Stevenson, ligg på den vesle øya Eilean Musdile i sørvest.

Historie

Lismore har vorte kraftig avfolka sidan 1800-talet, som mange av øyane i Hebridane. I 1845 budde her 1430 innbyggjarar, og i 1971 berre 180. I 2001 var det 146 innbyggjarar, og 45 % av desse var over 60 år gamle. Dette gjer ho til den skotske øya med høgast gjennomsnittleg alder.

Jordbruk har alltid vore viktig med dyrking av bygg og havre på 1700- og 1800-talet. I dag vert det drive kveg- og sauehald. 

Tidlegare vart det brytt mykje kalkstein, særleg på vestksyten.

St. Moluag

St. Moluag (gammalirsk Mo-Luóc) (d. 592) grunnla eit kloster på Lismore. Øya vart eit viktig senter for keltisk kristendom og sete for bispedøme Argyll i mellomalderen. I dag kan det verke merkeleg at ei så isolert øy var eit slikt senter, men på denne tida var sjøvegen den raskaste vegen og Lismore låg midt i leia. Av katedralen på øya står berre koret att. Sidan reformasjonen har koret vorte nytta som ein del av soknekyrkja i Lismore.

Galleri

Bakgrunnsstoff
Lismore landskapsprosjekt
Lismore Historical Society 
Clan MacLea/Livingstone Society

Kjelder
Denne artikkelen bygger på «Lismore, Scotland» frå ,  den 16. februar 2010. 
 oppgav desse kjeldene:

Øyar i Indre Hebridane
Geografi i Argyll and Bute
Sandstad kommune

Sjå også tettstaden Sandstad.
 
Sandstad var ein tidlegare kommune på øya Hitra i Sør-Trøndelag. Kommunen var ein del av Hitra formannskapsdistrikt då dette blei  oppretta i 1837, og som omfatta dei noverande Hitra kommune og Frøya kommune. 1. januar 1877 blei Frøya utskild som eigen kommune. Sandstad var ein del av Fillan kommune då denne kommunen blei skild frå Hitra 1. januar 1886.

1. juli 1914 blei Sandstad skild ut frå Fillan som eigen kommune med 947 innbyggjarar. 

1. januar 1964 blei Sandstad, som då hadde 1.028 innbyggjarar, slått saman med Fillan kommune, Hitra kommune og Kvenvær kommune til den nye Hitra kommune.

Sjå også
Ordførarar i Sandstad

Tidlegare kommunar i Sør-Trøndelag
Historie i Hitra
Geografi i Hitra
Norske kommunar skipa i 1914
Norske kommunar nedlagde i 1964